Igen i år har FOA, HK, 3F, BUPL, SL og Sundhedskartellet lanceret en kampagne, der hævder, at når nu kvinder får 15,7 procent mindre i løn end mænd, er det vel også rimeligt, at kvinder arbejder 15,7 procent mindre. Og dermed allerede nu kan tage hul på juleferien.

Når man som mand læser disse ord, rammes man med det samme af skam og skyld over at tilhøre et så privilegeret køn, der lever højt og flot på andres arbejde i et så udpræget mandssamfund.

Denne spillen på mænds skamfølelse bruges til en strategi, der skaber opbakning og sympati for lønforhøjelser i typiske kvindeerhverv.